stanford-oval/wikipedia huggingface dataset:
Ruostekaulusrastas

| Ruostekaulusrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  rufitorques
Kaksiosainen nimi
 Turdus rufitorques  Hartlaub, 1844 
Katso myös
   Ruostekaulusrastas Wikispeciesissä   Ruostekaulusrastas Commonsissa 
Infobox OKNimi-testi OKIUCN-testi OK: 
Ruostekaulusrastas (Turdus rufitorques) on rastaiden heimoon kuuluva varpuslintu.
Levinneisyys

Ruostekaulusrastasta tavataan Väli-Amerikan alueella El Salvadorissa, Hondurasissa, Guatemalassa ja Meksikossa. Lajin populaatioksi arvioidaan 20 000–50 000 yksilöä ja se on luokiteltu elinvoimaiseksi.
Aiheesta muualla

ITIS: Turdus rufitorques (englanniksi)
Sana (tietotekniikka)

Sana (engl. word) tietotekniikassa viittaa muistiyksikköön, joka varaa tietyn määrän tavuja.
Sana voi olla 8–128-bittinen binäärinen tietoalkio ja sen pituus vaihtelee alustan mukaan. Sana voi olla yhtä suuri kuin suorittimen luonteva kokonaisyksikkö, mutta pituus voi myös vaihdella.
Suorittimen lisäksi myös käyttöjärjestelmän ja kääntäjän muistimalli voi valita eri pituuden sanalle.  IBM S/360 vaikutti  tavun standardoimiseen kahdeksaksi bitiksi ja sen seurauksena sanan muodostumiseen kahdeksan bitin monikerroista.
Muun muassa IBM 1401:ssä sanan pituus oli vaihteleva (ei kiinteä).
Eräillä alustoilla sana voi olla yhtä suurin kuin suurin kerralla rekisteriin mahtuva kokonaisluku.
Konekielikäskyn koko voi olla sama kuin yhden sanan (kiinteä koko) tai se voi vaihdella: Intelin x86 suorittimissa käskyn pituus voi vaihdella yhdestä neljääntoista tavuun. Käskyssä on kuusi osaa, joista operaatiokoodi (opcode) on pakollinen (1–2 tavua) muiden osien ollessa valinnaisia. MIPS-arkkitehtuurissa käsky on kiinteästi 32-bittinen.
Eräissä tapauksissa sana WORDvastaa 16-bittistä short integer tietotyyppiä kun taas eräissä tapauksissa 16-bittiä vastaa half word -tietotyyppiä ja word 32-bittistä.
Rovaniemen kaupunginkirjaston pääkirjasto

| Rovaniemen pääkirjasto |
| --- | --- |
 Pääkirjaston ”kirjamonttu”.
Osoite:  Jorma Eton tie 6
Sijainti:  Rovaniemi
Koordinaatit:  66.496537°N, 25.722138°E
Rakennustyyppi:  kirjasto
Valmistumisvuosi:  1965
Suunnittelija:  Alvar Aalto
Tyylisuunta:  modernismi
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rovaniemen hallinto- ja kulttuurikeskusta. Pääkirjasto oikealla ja kaupungintalo takana.
Rovaniemen pääkirjasto on Rovaniemen keskustassa sijaitseva Rovaniemen kaupunginkirjaston päätoimipiste, jolla on myös alueellinen kehittämistehtävä. Se toimii arkkitehti Alvar Aallon suunnittelemassa rakennuksessa, joka valmistui vuonna 1965. Kirjastosali tunnetaan nykyään nimellä Aalto-sali. Rakennuksen pohjakerroksessa sijaitsevat muun muassa musiikkikirjasto, kokoustilat ja tutkijanhuoneet.
Kesällä 2022 pääkirjasto toimi väistötiloissa kauppakeskus Revontulessa remontin ajan.
Rovaniemen pääkirjasto on Aallon parhaan luomiskauden tuotantoa, jota pidetään myös yhtenä hänen kauneimmista töistään. Se on osa Alvar Aallon piirtämää Rovaniemen hallinto- ja kulttuurikeskusta, johon kuuluvat myös Lappia-talo (1972–1975) ja Rovaniemen kaupungintalo (1988). Kokonaisuus on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Historia

Vuonna 1860 perustetun Rovaniemen kirjaston edellinen rakennus tuhoutui kokoelmineen lähes kokonaan lokakuussa 1944 Lapin sodan aikana. Tämän jälkeen kirjasto toimi väliaikaistiloissa, kunnes uusi kirjasto päätettiin lopulta rakentaa 31. joulukuuta 1959 pidetyssä Rovaniemen kauppalanvaltuuston kokouksessa. Kyseessä oli sen viimeinen kokous ennen Rovaniemen muuttumista kaupungiksi vuoden 1960 alussa. Kirjaston suunnittelijaksi valittiin Alvar Aalto, joka oli jo aikaisemmin laatinut sodassa tuhoutuneelle kauppalalle uuden asemakaavan vuonna 1945. Hän esitteli kaupunginhallitukselle luonnoksiaan tammikuussa 1962 ja esitti samalla ajatuksen laajemmasta hallinto- ja kulttuurikeskuksesta, jossa alueelle sijoittuisivat ohella myös kaupungintalo sekä teatteritalo.
Hallintokorttelin etelälaidalle sijoitetun kirjaston rakennustyöt alkoivat vuoden 1964 alussa ja se valmistui seuraavana kesänä. Kirjasto avattiin yleisölle 7. joulukuuta 1965 ja vihkiäiset pidettiin helmikuussa 1966. Kongressi- ja teatteritalo sekä kaupungintalo valmistuivat vasta Aallon kuoleman jälkeen 1970- ja 1980-luvuilla.
Uuden kirjaston johdosta lainausmäärät kaksinkertaistuivat ja vuonna 1966 Rovaniemen kaupunginkirjasto sai myös Lapin maakuntakirjaston aseman. Uudessa kirjastorakennuksessa kävi paljon koti- ulkomaisia vieraita. Ulkomaisista merkkihenkilöistä siihen kävivät alkuvuosina tutustumassa muun muassa Persian shaahin puoliso Farah Diba, Ruotsin kuningas Kaarle XVI Kustaa sekä kirjailija Lennart Meri.
Arkkitehtuuri

Rakennus muodostuu pitkästä suorakulmaisesta toimistosiivestä sekä siihen liittyvästä viuhkamaisesta kirjastosalista. Perinteisestä suorakulmaisesta muodosta poikkeavassa salissa on ”kirjamonttu”, jossa lukutilat on sijoitettu muun kirjastosalin lattiapinnan alapuolelle. Aalto kehitti idean jo vuonna 1935 valmistuneeseen Viipurin kaupunginkirjastoon. Hänen ajatuksensa mukaan kävijä laskeutuu alas kirjojen omaan maailmaan, joka on tavallista maailmaa syvemmällä. Pääsali levittäytyy lukusalin yläpuolelle, jonne avautuu näköala avoimesta aukosta. ”Kirjamonttu” toistuu myös lähes kaikissa muissa Aallon suunnittelemissa kirjastorakennuksissa, kuten Rovaniemen kirjaston jälkeen vuonna 1970 Yhdysvaltain Oregoniin 1970 valmistuneessa Mount Angelin luostarin kirjastossa.
Myös kirjahyllyjen sijoittelu eroaa perinteisestä, sillä ne on kirjastosalin keskustasta poiketen sijoitettu seinustoille. Katonrajaan sijoitetuista prismamaisista ikkunoista tulee kirjastosaliin luonnonvaloa, joka seinän kaarevuuden ansiosta lankeaa kirjahyllyille muita tiloja voimakkaammin. Sisustuksessa käytettiin lähinnä Artekin standardikalusteita ja valaisimia, mutta myös Aallon arkkitehtitoimisto suunnitteli joitakin kalusteita, kuten kirjahyllyt. Väreinä on ainoastaan mustaa, valkoista ja pehmeää ruskean sävyä, jota puiset huonekalut täydentävät. Kirjastonsalin keskellä on aaltoileva palvelutiski, joka muodostaa kokonaisuuden lehtiosaston vastaavan tiskin kanssa. Salissa on myös useita suojaisia syvennyksiä.
Kirjastorakennuksen tasakatto on päällystetty kuparilevyillä, ja sen kattoikkunoissa on huomioitu sisään lankeavien auringonsäteiden kulma.
Rakennuksessa esiintyi myös joitakin puutteita ja ongelmia. Aalto unohti lopullisesta suunnitelmastaan tilat kirjaston Lappi-osastolle ja musiikkikirjastolle, mutta ne sijoitettiin myöhemmin varastoksi tarkoitettuun kellarikerrokseen. Aallon piirtämät hyllyt eivät sellaisenaan soveltuneet täysin kirjastokäyttöön, portaiden johdosta liikuntavammaiset eivät päässeet alas lukusaliin ja myös valaistuksen sekä ilmastoinnin kanssa oli ongelmia. Kirjastossa vierailleen Aallon mukaan ilmastointiongelmat olivat kuitenkin teknisiä, eivätkä kuuluneet hänelle. Pitkäaikainen kirjastonjohtaja Jorma Etto kuvaili myös osaa Aallon suunnittelemista huonekaluista epäonnistuneiksi. Hän istui kirjaston vihkiäisten aikana itse suunnittelemassaan nahkatuolissa, jossa oli Eton mukaan hankala istua. Rakennuksen tasakatto ehti vuotamaan vuosikymmenien ajan, kunnes kattorakenteet ja yläpohja vihdoin peruskorjattiin vuonna 2013.
Ruukin maaseutuopisto

Ruukin Maaseutuopisto on Ruukissa koulutilalla toimiva maatalousalan ammatteihin kouluttava oppilaitos.
Nykyisin opistossa on aloina hevostalousala, maatalousala ja luontoala. Opistossa voi myös suorittaa ammatillisen perustutkinnon ja ylioppilastutkinnon kaksoistutkinnon. Peltoalaa on 80 hehtaaria, joista osa on laitumena, osalla viljellään rehua ja heinää.
Tilan pinta-ala oli 1980-luvun alkupuolella 230 hehtaaria, ja siitä oli viljeltyä 50 hehtaaria. Peruslinjan lisäksi oli erikoislinjoina viljelijä- ja viljelijä-koneenkorjaajalinja. Peruslinjan yleisjakso järjestettiin Kestilässä ja maamieskoulu oli Oulaisissa.
Oppilaitoksen juuret juontavat vuoteen 1859. Siikajoen Ruukissa koulu on toiminut vuodesta 1926. Opisto kuuluu Raahen koulutuskuntayhtymään.
Oppilaitos kuuluu Museoviraston luetteloimiin valtakunnallisesti merkittäviin rakennettuihin kulttuuriympäristöihin. Se on yhtenäinen ja hyvin säilynyt oppilaitoskokonaisuus. Kouluun liittyy kasvinviljelykoeasema eli MTT:n Pohjois-Pohjanmaan tutkimusasema.
Nimet

Oppilaitoksen nimi on vaihdellut:
Ylivieskan maamieskoulu 1906–1911
Oulaisten maamieskoulu 1911–1921
Pohjois-Pohjanmaan maamieskoulu 1921–1971
Pohjois-Pohjanmaan maatalousoppilaitos 1971–1979
Ruukin maatalousoppilaitos 1979–1995
Ruukin maaseutuoppilaitos vuodesta 1995
Rush (vuoden 2013 elokuva)

| Rush |
| --- | --- |

Ohjaaja:  Ron Howard
Käsikirjoittaja:  Peter Morgan
Tuottaja:  Andrew Eaton Eric Fellner Brian Oliver Peter Morgan Brian Grazer Ron Howard
Säveltäjä:  Hans Zimmer
Kuvaaja:  Anthony Dod Mantle
Leikkaaja:  Daniel P. Hanley Mike Hill
Pääosat:  Chris Hemsworth Daniel Brühl Olivia Wilde Alexandra Maria Lara
Valmistustiedot
Valmistusmaa:  Saksa Yhdistynyt kuningaskunta
Tuotantoyhtiö:  Universal Pictures
Levittäjä:  01 Distribution StudioCanal UK Universal Studios Bioscop ProVideo Netflix
Ensi-ilta:    13. syyskuuta 2013
Kesto:  112 minuuttia
Alkuperäiskieli:  englanti
Budjetti:  38 000 000 dollaria
Tuotto:  90 247 624 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Rush on vuonna 2013 ensi-iltansa saanut Ron Howardin ohjaama elämäkerrallinen, autourheiluaiheinen draamaelokuva. Se kertoo vuoden 1976 Formula 1 -kaudesta, jossa kilpailivat  James Hunt ja Niki Lauda. Elokuvan pääosissa ovat Chris Hemsworth, Daniel Brühl, Olivia Wilde ja Alexandra Maria Lara.
Elokuva sai ensi-iltansa Lontoossa 2. syyskuuta 2013. Sen jälkeen elokuva esitettiin Toronton elokuvajuhlilla ja kansainvälisesti elokuvan teatteriensi-ilta oli 13. syyskuuta 2013.
Rush sai Golden Globe -ehdokkuuden parhaan draamaelokuvan ja miessivuosan (Daniel Brühl) kategorioissa. Elokuva palkittiin Bafta-palkinnolla parhaasta leikkauksesta.
Näyttelijät

| 0 | 1 | 2 |
| --- | --- | --- |
|  Chris Hemsworth  | … |  James Hunt   |
|  Daniel Brühl  | … |  Niki Lauda   |
|  Olivia Wilde  | … |  Suzy Miller   |
|  Alexandra Maria Lara  | … |  Marlene (Knaus) Lauda   |
|  Pierfrancesco Favino  | … |  Clay Regazzoni   |
|  David Calder  | … |  Louis Stanley   |
|  Natalie Dormer  | … |  Nurse Gemma   |
|  Stephen Mangan  | … |  Alastair Caldwell   |
|  Christian McKay  | … |  Alexander Hesketh   |
|  Alistair Petrie  | … |  Stirling Moss   |
|  Julian Rhind-Tutt  | … |  Bubbles Horsley   |
|  Colin Stinton  | … |  Teddy Mayer   |
|  Jamie de Courcey  | … |  Harvey Postlethwaite   |
|  Augusto Dallara  | … |  Enzo Ferrari   |
|  Ilario Calvo  | … |  Luca Cordero di Montezemolo   |
|  James Norton  | … |  Guy Edwards   |
|  Martin J Smith  | … |  Jody Scheckter   |
|  Rob Austin  | … |  Brett Lunger   |
|  Tom Wlaschiha  | … |  Harald Ertl   |
Aiheesta muualla

Virallinen sivusto (Arkistoitu – Internet Archive) (englanniksi)
Rush Internet Movie Databasessa (englanniksi)
Rush Box Office Mojossa (englanniksi)
Rush Rotten Tomatoesissa (englanniksi)
Rush Metacriticissä (englanniksi)
Ruostekirpat

| Ruostekirpat |
| --- | --- |
 Tasaruostekirppa (Neocrepidodera ferruginea)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Alticinae
Suku::  Ruostekirpat Neocrepidodera  Heikertinger, 1911
Katso myös
   Ruostekirpat Commonsissa 
Infobox OKNimi-testi OK: 
Ruostekirpat (Neocrepidodera) on lehtikuoriaisten (Chrysomelidae) heimoon kuuluva suku. Sukuun kuuluu maailmanlaajuisesti noin 100 lajia.
Lajeja

Neocrepidodera brevicollis
Neocrepidodera transversa
Neocrepidodera impressa
Hajaruostekirppa (Neocrepidodera interpunctata)
Valjuruostekirppa (Neocrepidodera motschulskii)
Neocrepidodera crassicornis
Tasaruostekirppa (Neocrepidodera ferruginea)
Siniruostekirppa (Neocrepidodera femorata)
Vaskiruostekirppa (Neocrepidodera nigritula)
Aiheesta muualla

Laji.fi: Ruostekirpat (Neocrepidodera)
ITIS: Neocrepidodera (englanniksi)
Bug Guide: Neocrepidodera (englanniksi)
Bug Guide: Neocrepidodera, kuvia (englanniksi)
San Quentin (Kalifornia)

| San Quentin |
| --- | --- |
 San Quentinin postitoimisto.
 San Quentin
 Koordinaatit: 37°56′N, 122°29′W 
Valtio:  Yhdysvallat
Osavaltio:   Kalifornia
Piirikunta:  Marin
Korkeus:  9 m
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
San Quentin on kunnallishallinnoton alue Marinin piirikunnassa, Kalifornian osavaltiossa Yhdysvalloissa. San Quentin State Prison -vankila sijaitsee kunnan alueella.
Aiheesta muualla

Kuvia tai muita tiedostoja aiheesta San Quentin (Kalifornia) Wikimedia Commonsissa
Sachin Tendulkar

Sachin Tendulkar
Sachin Ramesh Tendulkar  kuuntele ääntämys (ohje) (marathiksi सचिन रमेश तेंडुलकर, Sacin Rameś Teṃḍulkar; s. 24. huhtikuuta 1973) on intialainen kriketinpelaaja. Tendulkar syntyi Bombayssa Maharashtran osavaltiossa. Hän toimi Mumbai Indians -joukkueen kapteenina.
Tendulkar on eniten juoksuja lyönyt pelaaja sekä viisipäiväisissä test-otteluissa että yhden päivän maaotteluissa. Hän löi vuosina 1989–2013 pelaamissaan 200 test-ottelussa kaikkiaan 15 921 juoksua.  Hän rikkoi lokakuussa 2008 Brian Laran nimissä olleen entisen ennätyksen, 11 953 juoksua. Yhden päivän maaotteluissa hän löi 463 ottelussa 18 426 juoksua.
Tendulkar pelasi ensimmäisen test-ottelunsa Pakistania vastaan 16-vuotiaana 1989. Hän löi ensimmäisen kerran test-centuryn (eli sata juoksua yhdessä test-sisävuorossa) Englantia vastaan 1990. Hän löi ensimmäisenä pelaajana tupla-centuryn (200 juoksua) yhden päivän maaottelussa 2010. Hänestä tuli ensimmäinen pelaaja, joka on lyönyt maaotteluissa sata centurya Bangladeshia vastaan pelatussa yhden päivän maaottelussa 16. maaliskuuta 2012 . Se jäi myös hänen uransa loppusaldoksi. Näistä sadasta centurysta hän löi 51 test-otteluissa ja 49 yhden päivän maaotteluissa.
Tendulkar kuului maailmanmestaruuden voittaneeseen Intian joukkueeseen 2011. Hän lopetti uransa 16. marraskuuta 2013, ja samana päivänä hänen ilmoitettiin saavan Bharat Ratnan, Intian korkein siviilipalkinto.
Käännös suomeksi
San Rafael (Kalifornia)

| San Rafael |
| --- | --- |
 San Rafael ilmasta.

 San Rafael
 Koordinaatit: 37°58′25″N, 122°31′52″W 
Valtio:  Yhdysvallat
Osavaltio:  Kalifornia
Piirikunta:  Marin
Hallinto:  
 – Pormestari:  Gary O. Phillips
Pinta-ala:  
 – Kokonaispinta-ala:  58,07 km²
 – Josta vettä:  15,41 km² (26,6 %)
Korkeus:  13 m
Väkiluku (2010):  57 713
 – Väestötiheys:  1 353 as./km²
 
 www.cityofsanrafael.org 
Infobox OKVirheellinen NIMI-arvo: 
San Rafael on Marinin piirikunnan pääkaupunki Kaliforniassa Yhdysvalloissa. Kaupungissa asui vuoden 2010 väestönlaskennassa 57 713 ihmistä.
Aiheesta muualla

Kuvia tai muita tiedostoja aiheesta San Rafael (Kalifornia) Wikimedia Commonsissa
San Francisco Bulls

| San Francisco Bulls |
| --- | --- |

Perustettu:  2011
Kaupunki:  Daly City, Kalifornia
Kotiareena:  Cow Palace
Sarjataso:  ECHL
Värit:                     
Toimitusjohtaja:   Pat Curcio
Päävalmentaja:   Pat Curcio
Omistaja:  Pat and Elouise Curcio (Utah Sports Management) Shmuel Farhi (Farhi Holdings) Peter Higley (Pickle Barrel)
Yhteistyöseurat:  San Jose Sharks (NHL) Worcester Sharks (AHL)
Infobox OKVirheellinen NIMI-arvo: 
San Francisco Bulls on yhdysvaltalainen jääkiekkoseura, joka on kotoisin Daly Citystä Kaliforniasta. Se pelaa ECHL-liigaa. Bullsin ECHL-joukkue toimii NHL-seura San Jose Sharksin sekä AHL-seura Worcester Sharksin farmijoukkue. Joukkue joutui lopettamaan jääkiekkotoimintansa tammikuun 27. päivä 2014, konkurssin johdosta.
Aiheesta muualla

San Francisco Bullsin verkkosivut (Arkistoitu – Internet Archive) (englanniksi)
Ketut

| Ketut |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Ketut Vulpes  Frisch, 1775
Synonyymit
 Alopex  Cynalopex  Fennecus  Leucocyon  Mamvulpesus  Megalotis  Vulpis 
Lajit
 Bengalinkettu Vulpes bengalensis  Mustatäpläkettu Vulpes cana  Kaamakettu Vulpes chama  Korsakki Vulpes corsac  Tiibetinkettu Vulpes ferrilata  Naali Vulpes lagopus  Vulpes macrotis  Vaaleakettu Vulpes pallida  Hiekkakettu Vulpes rueppellii  Kissakettu Vulpes velox  Kettu Vulpes vulpes  Aavikkokettu Vulpes zerda luokittelu, suom. nimet 
Katso myös
   Ketut Wikispeciesissä   Ketut Commonsissa 
Infobox OKNimi-testi OK: 
Ketut (Vulpes) ovat koiraeläimiin kuuluva suku, johon kuuluu 12 lajia.  Ketut ovat hieman keskikokoista koiraa pienempiä. Ne ovat nykyisin maailman levinneimpiä maalla eläviä eläimiä: niiden levinneisyysalue käsittää lähes koko maailman Etelämannerta lukuun ottamatta. Levinnein ja yleisin kettulaji on ylivoimaisesti 47-alalajinen punakettu, joka on ollut aikaisemmin arvokas turkiseläin.
Ulkonäkö ja koko

Ketut ovat yleensä pienempiä kuin muut koiraeläimet, kuten sudet, koirat ja sakaalit. Esimerkiksi suurin laji eli punakettu painaa keskimäärin 4,1–8,7 kg ja pienin laji eli aavikkokettu vain 0,7–1,6 kg. Suomessa ketun keskipaino on hieman yli viisi kiloa. Ketuille tyypillisiä piirteitä ovat kolmiomaiset kasvot, suipot teräväkärkiset korvat ja tuuhea häntä. Kettu on varvasastuja eli sen kävellessä vain varpaat osuvat maahan. Koiran sukuisista poiketen, ketuilla on osittain sisäänvedettävät kynnet. Ketun kuonosta lähtevät n.100-110mm pitkät mustat viikset, pään muu karvoitus on huomattavasti lyhyempää. Muut kettujen ominaisuudet vaihtelevat suuresti elinympäristön mukaan.
Ulkonäkö ja koko > Turkki

Kettulajien turkin pituus, väri ja tiheys eroavat toisistaan. Kettujen alaturkin värisävy vaihtelee helmenvalkoisesta mustavalkoiseen ja täplikkääseen. Aavikkoketuilla (ja muilla aavikolla elämään sopeutuneilla kettulajeilla kuten Vulpes macrotiksella) on suuret korvat ja lyhyt turkki, jotta keho pysyisi viileänä. Toisaalta naalilla on pienet korvat ja paksu, eristävä turkki, jotta keho pysyisi lämpimänä. Punaketuilla on sen sijaan tyypillisesti punaruskea turkki ja valkopäinen häntä. Kettujen turkin koostumus vaihtelee vuodenajan mukaan. Kylminä kuukausina ketuilla on tuuheampi turkki kuin lämpiminä kuukausina. Päästäkseen eroon talviturkista, ketulla on karvanlähtöaika kerran vuodessa huhtikuun tienoilla. Karvanlähtö alkaa jaloista ylöspäin. Turkin väri voi muuttua kettuyksilön ikääntyessä.
Levinneisyys > Punaketut

Punakettuja esiintyy luontaisesti Euroopassa, Aasian pohjoisosissa, Pohjois-Amerikassa ja Saharan pohjoispuolisessa Afrikassa. 1800-luvulla kettu levitettiin ketunmetsästyksen takia myös Australiaan ja Uuteen-Seelantiin. Näillä uusilla elinalueilla se on muiden tuontieläinten tavoin aiheuttanut merkittäviä ongelmia alkuperäiselle luonnolle, mistä johtuen kettua pidetään yhtenä maailman sadasta haitallisimmasta vieraslajista.
Levinneisyys > Aavikkoketut

Aavikkokettu on levinnyt laajalle alueelle Pohjois-Afrikan ja Siinain niemimaan pohjoisosien hiekka-aavikoilla ja puoliaavikoilla. Sitä tavataan ympäri Saharaa ja Sahelin alueella 14. leveysasteelle saakka.
Aiheesta muualla

Laji.fi: Ketut (Vulpes)
ITIS: Vulpes (englanniksi)
Encyclopedia of Life (EOL): Vulpes (englanniksi)
University of Michigan, Animal Diversity Web (ADW): Vulpes, foxes (englanniksi)
Global Biodiversity Information Facility (GBIF): Vulpes (englanniksi)
Pherobase: Semiochemicals of Genus Vulpes (englanniksi)
Ketun luuranko
San Rafael

San Rafael eli Pyhä Rafael on usean paikan nimi:
San Rafael, kaupunki Argentiinassa
San Rafael, departementti Argentiinassa
San Rafael, kunta Boliviassa
San Rafael, kunta Chilessä
San Rafael, kaupunki Costa Ricassa
San Rafael, kantoni Costa Ricassa
San Rafael, kunta El Salvadorissa
San Rafael, kunta El Salvadorissa
San Rafael, kunta Filippiineillä
San Rafael, kunta Filippiineillä
San Rafael, kunta Hondurasissa
San Rafael, kunta Kolumbiassa
San Rafael, kaupunki Meksikossa
San Rafael, kaupunki Yhdysvalloissa
Muita paikkoja jonka nimessä on San Rafael:
San Rafael Cedros, kunta El Salvadorissa
San Rafael Las Flores, kunta Guatemalassa
San Rafael La Independencia, kunta Guatemalassa
San Rafael Petzal, kunta Guatemalassa
San Rafael Pie de la Cuesta, kunta Guatemalassa
San Rafael del Sur, kunta Nicaraguassa
San Rafael del Norte, kunta Nicaraguassa
San Rafael del Río, kunta Espanjassa
Muita merkityksiä

San Rafael (1771), Espanjan laivaston linjalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”San Rafael”, voi hakea sivunnimihaulla, laajalla sivunnimihaulla tai tekstihaulla.
San Francisco Chronicle

| San Francisco Chronicle |
| --- | --- |

 Lehden päätoimitus kuvattuna vuonna 2013
Lehtityyppi:  sanomalehti
ISSN:  ISSN 1932-8672
Perustettu:  1865
Sitoutuneisuus:  keskusta-vasemmisto
Kotikunta:  San Francisco
Kotimaa:  Yhdysvallat
Sivukoko:  broadsheet
Kieli:  englanti
Aiheesta muualla
OCLC
San Francisco Chronicle on San Franciscossa Yhdysvalloissa vuonna 1865 perustettu sanomalehti. Lehden perustajia olivat Charles de Young ja Michael H. de Young. Nykyään San Francisco Chronicle on Pohjois-Kalifornian suurin sanomalehti. Lehteä on luonnehdittu keskusta-vasemmistolaiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Lehden kotisivu (Arkistoitu – Internet Archive)
San Pietro Val Lemina

| San Pietro Val Lemina |
| --- | --- |

 San Pietro Val Lemina
 Koordinaatit: 44°56′01″N, 7°17′34″E 
Valtio:  Italia
Alue:  Piemonte
Metropolikaupunki:  Torino
Korkeus:  451 m
Väkiluku:  1 464 
Aikavyöhyke:  UTC+1
 – Kesäaika:  UTC+2
 
 https://www.comune.sanpietrovallemina.to.it 
Infobox OKVirheellinen NIMI-arvo: 
San Pietro Val Lemina (piemonteksi San Pé) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 464 asukasta.
San Ponso

| San Ponso |
| --- | --- |
 San Ponson kirkko   ja kastekirkko (etualalla).
 San Ponso
 Koordinaatit: 44°56′01″N, 7°17′34″E 
Valtio:  Italia
Alue:  Piemonte
Metropolikaupunki:  Torino
Korkeus:  451 m
Väkiluku:  240 
Aikavyöhyke:  UTC+1
 – Kesäaika:  UTC+2
 
 https://www.comune.sanponso.to.it 
Infobox OKVirheellinen NIMI-arvo: 
San Ponso (piemonteksi San Pons) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 240 asukasta.
Santavuori (sukunimi)

Santavuori on suomalainen sukunimi:
Kustaa Aapo Santavuori (1883–1967), opettaja, tuomiorovasti
Martti Santavuori (1906–1972), kirjailija, suomentaja ja upseeri, Kustaa Aapo Santavuoren veli
Ritva Santavuori (o.s. Lehtinen, 1932–2024), Helsingin ent. kaupunginviskaali, Usko Santavuoren puoliso
Tuomas Santavuori (s. 1985), jääkiekkoilija
Usko Santavuori (1922–2003),  toimittaja, Kustaa Aapo Santavuoren poika
Vesa Santavuori (1945–2012), toimittaja, Martti Santavuoren poika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santavuori”, voi hakea sivunnimihaulla, laajalla sivunnimihaulla tai tekstihaulla.